เรื่องร้องเรียน (ถนน,ป้าย,ร้องเรียน,สะพาน,ความปลอดภัย) วันที่ 2023-08-03 03:08:25 — แขวงหนองค้างพลู เขตหนองแขม จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660030467
ขอให้พิจารณาการปิดจุดกลับรถ บริเวณ ถนนเพชรเกษม แขวงหนองค้างพลู เขตหนองแขม กรุงเทพมหานคร จุดสังเกต บริเวณดังกล่าวอยู่ฝั่งตรงข้ามมหาวิทยาลัยเอเชียอาคเนย์ กับซอยเพชรเกษม 77/4 และใกล้กับสะพานลอยหน้าหมู่บ้านหรรษา เนื่องจากผู้ร้องแจ้งว่าในบริเวณดังกล่าว มักมีรถจักรยานยนต์สัญจรผ่านโดยจะเร่งความเร็ว เพื่อกลับรถมุ่งหน้าไปยังห้างสรรพสินค้าเดอะมอลล์ไลฟ์สโตร์ บางแค , ห้างสรรพสินค้าเทสโก้ โลตัส บางแค หรือเดินทางเข้ามหาวิทยาลัยฯ ผู้ร้องจึงเกรงว่าจะก่อให้เกิดอุบัติเหตุชนกับรถที่วิ่งมาจากเส้นทางหลัก เพราะไม่สามารถลดความเร็วได้ทัน ทำให้เป็นอันตรายถึงชีวิตและทรัพย์สินเสียหาย ประกอบกับในปัจจุบัน (วันที่ 30 กรกฎาคม 2566) ผู้ร้องพบเห็นว่ามีการปิดจุดกลับรถแล้วครึ่งหนึ่ง แต่รถจักรยานยนต์ยังคงสัญจรผ่านได้ตามปกติ อีกทั้งบางครั้งรถจักรยานยนต์มีการขับขี่ย้อนศร ประสบปัญหามาเป็นระยะเวลา 4 ปี เบื้องต้นผู้ร้องยังไม่เคยไปยังหน่วยงานใด จึงประสงค์ให้หน่วยงานที่เกี่ยวข้องพิจารณาการปิดจุดกลับรถดังกล่าวอย่างถาวร เพื่อความปลอดภัยของประชาชนผู้ที่สัญจรผ่านเส้นทาง และช่วยลดอุบัติเหตุได้ (ผู้ร้องมีความประสงค์ให้เปิดเผยชื่อ-นามสกุล และหมายเลขโทรศัพท์) // (แจ้งข้อมูลเพิ่มเติม 30/07/2566) ผู้ร้องขอเพิ่มเติมข้อมูลเกี่ยวกับ ขอให้ปิดจุดกลับรถ แถวมหาวิทยาลัยเอเชียอาคเนย์ ผู้ร้องแจ้งว่าแถวตรงนั้นจะมีฝั่งตรงข้ามมหาวิทยาลัยเอเชียอาคเนย์ จะมีซอยเพชรเกษม 77/4 (โดยป้ายสีน้ำเงินเขียนว่าเพชรเกษม 77/4 เขตหนองแขม) และจะมีร้านพิซซ่า ฮัท , มีสะพานลอย และมีป้ายหยุดรถโดยสารประจำทาง ซึ่งพอข้ามมาอีกฝั่งหนึ่ง ก็จะเป็นสถานีตำรวจชุมชนมหาวิทยาลัยเอเชียอาคเนย์ ขึ้นตรงสถานีตำรวจนครบาลหนองค้างพลู โดยถนนเพชรเกษมจะเป็นทางตรง แล้วก็มักจะมีรถจักรยานยนต์ชอบลักไก่ เพื่อที่จะย้อนเข้ามหาวิทยาลัยเอเชียอาคเนย์ ซึ่งจะก่อให้เกิดอุบัติเหตุหลายครั้งแล้ว ผู้ร้องแจ้งว่ามีการปิดจุดกลับรถแล้ว แต่ยังปิดไม่หมด ผู้ร้องจึงมีความประสงค์ให้ทางหน่วยงานทำการปิดจุดกลับรถแบบถาวร และปิดตรงเกาะกลางถนน(ข้อมูลตามผู้ร้องแจ้ง) (ประชาชนประสงค์ให้ปกปิดชื่อ-นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata